มีเพศสัมพันธ์ครั้งล่าสุด 19 กันยายน ประจำเดือนมาครั้งล่าสุด 5 ตุลาคมที่ผ่านมา เดือนนี้ประจำเดือนยังไม่มา คลาดเคลื่อนจากที่คำนวณไว้ 1 วัน (ปกติรอบเดือน 28 วัน) ไม่ทราบว่าจะมีโอกาสตั้งครรภ์หรือไม่
สวัสดีค่ะ หากประจำเดือนได้มาแล้วในวันที่ 5 ต.ค. โดยมาในช่วงวันที่ที่ควรจะมา และมานาน 2-7 วัน ก็จะถือว่าเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 19 ก.ย. ค่ะและหากหลังจากที่ประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้น ส่วนการที่ประจำเดือนยังไม่มาเพียงแค่ 1 วัน ยังไม่ได้ถือว่าผิดปกติอะไร เพราะระยะห่างระหว่างรอบประจำเดือน ไม่จำเป็นต้องเท่ากันทุกเดือนค่ะ ดังนั้น ก็ควรรอประจำเดือนต่อไปก่อน ทั้งนี้ หากมีปัจจัยบางอย่าง ก็อาจทำให้ประจำเดือนมาช้าได้ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น